Държавен вестник, бр. 16, 2013 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  16
тене и притежават необходимите устойчивост 
и качества за постигане на поставените цели 
на залесяването.
(2) Използването на неместни дървесни и 
храстови видове за залесяване, както и пов-
торното въвеждане в природата на местни 
дървесни и храстови видове, се извършва 
съгласно изискванията на Закона за биоло-
гичното разнообразие. 
(3) Залесяванeто на незалесени площи, по-
падащи в границите на защитени територии и 
защитени зони по НАТУРА 2000, се извърш-
ва в съответствие с установените режими в 
заповедите им за обявяване и плановете за 
управление.
(4) Изкуственото възобновяване на съ-
ществуващи горски култури в защитени зони 
по НАТУРА 2000 може да се извършва със 
същите дървесни видове и култивари, с които 
са създадени.
Чл. 3. (1) Залесяването се извършва въз 
основа на утвърден технологичен план за 
залесяване (приложение № 1).
(2) Всички извършени залесявания се впис-
ват в Книга на горските култури (приложение 
№ 2). Книгата се води от:
1. държавните горски стопанства (ДГС) 
и държавните ловни стопанства (ДЛС) – за 
горски територии – държавна собственост, 
управлявани от тях;
2. общински горски структури по чл. 181, 
ал. 1, т. 1 ЗГ – за горски територии и земе-
делски земи – общинска собственост; 
3. горски сдружения по чл. 183, ал. 1 ЗГ – за 
горски територии – собственост на членовете 
на сдруженията; 
4. регионалните дирекции по горите 
(РДГ) – за случаите извън т. 1 – 3.
(3) Лицата по ал. 2 водят в самостоятелна 
част на книгата (приложение № 2) всички 
залесени площи, които съгласно чл. 88, ал. 5 
ЗГ не се стопанисват като гора. Вписват се 
следните данни:
1. номер, под който е вписано залесяването 
в книгата (приложение № 2);
2. землище, местност, отдел и подотдел 
или номер на залесения имот от кадастрал-
ната карта или от картата на възстановената 
собственост;
3. залесена площ и състав по дървесни и 
храстови видове;
4. година на залесяване;
5. цел на залесяване – съгласно чл. 88, 
ал. 5 ЗГ. 
(4) Данните по ал. 3 в случаите по ал. 2, 
т. 4 се предоставят от собствениците на 
съответната РДГ в срок до 20 ноември на 
календарната година.
Чл. 4. (1) Залесяването на земеделски земи 
и нарушени територии по смисъла на Закона 
за устройство на територията (ЗУТ) по реше-
ние на собствениците може да се извършва 
без или след промяна на предназначението на 
земите в горски територии. Когато се извърш-
ва промяна на предназначението на земите 
в горски територии, се спазват изискванията 
на чл. 81, 82 и чл. 84, ал. 3 ЗГ.
(2) Планирането и провеждането на зале-
сяването, инвентаризирането и вписването 
на културите в книга (приложение № 2) се 
извършва по реда и условията на тази наредба.
Г л а в а  в т о р а
ПЛАНИРАНЕ И КЛАСИФИЦИРАНЕ НА 
ЗАЛЕСЯВАНИЯТА
Раздел І
Планиране на залесяванията
Чл. 5. (1) Предвиждането на залесяването 
се извършва след комплексна преценка на 
необходимостта и целта за провеждането им, 
конкретните природни и растежни условия, 
биологичните особености и екологичните 
изисквания на използваните дървесни и хра-
стови видове със:
1. горскостопанските планове и програми;
2. планове за управление и заповеди за 
обявяване на защитени територии и зони;
3. специализирани проекти;
4. технологични планове за залесяване.
(2) Въз основа на комплексната оценка по 
ал. 1 се определят:
1. насоката и целта на залесяването; 
2. подходящият посадъчен или посевен 
материал по вид, количество, качество и 
произход; 
3. видът и начинът на почвоподготовка; 
4. схемата и гъстотата на културата; 
5. начинът и сезонът на залесяване.
Чл. 6. (1) В случаите на залесявания на 
земеделски земи и нарушени територии 
по смисъла на ЗУТ, при бедствия, пожари, 
каламитети, други природни въздействия 
и за невъзобновени сечища и пожарища по 
естествен път в срока по чл. 97, ал. 1 ЗГ, ко-
гато залесяванията в горски територии не са 
предвидени в горскостопанските планове и 
програми, планирането се извършва с техно-
логичен план за залесяване (приложение № 1).
(2) Изготвянето, утвърждаването и изме-
нението на технологичния план за залесяване 
се извършва по реда и условията на раздел ІІІ 
на наредбата.
Чл. 7. Промени на предвидените залесява-
ния в действащите горскостопански планове 
и програми се извършват съгласно реда и 
условията на Закона за горите и наредбата 
по чл. 18, ал. 1 от него.
Чл. 8. Залесяванията се планират от:
1. физически лица, вписани в публичния 
регистър на Изпълнителната агенция по го-
рите (ИАГ) по чл. 235 от Закона за горите и 
притежаващи удостоверение за регистрация 
за извършване на дейността „планиране и ор-